Public procurement notice: Contract Notice
Published: 2022-04-01
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Services
Procedure: Competitive dialogue
CPV classification: 72000000
Submission deadline: 2022-05-02
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
HUS (myöhemmin myös Tilaaja) pyytää osallistumishakemuksia ajanvarausjärjestelmää ja siihen liittyviä palveluita koskevassa hankinnassa.
Ohjelmiston avulla potilas voi varata ajan palveluun. Ajan voi varata myös henkilöstöön kuuluva, potilaan puolesta. Tarkempi kuvaus hankittavasta ohjelmistopalvelusta sekä hankintaan sisältyvistä muista palveluista on nähtävissä liitteenä olevasta hankekuvauksesta. Hankinnassa halutaan varata oikeus ohjelmistopalvelun laajentamiseen lisäosilla ja -palveluilla.
Hankinta toteutetaan kilpailullisella neuvottelumenettelyllä, johon valitaan ehdokkaista korkeintaan neljä (4) tarjoajaa. Tarjoajien valinta on kuvattu tämän osallistumispyynnön liitteissä.
Sopimuksen voimassaoloaika tullaan määrittelemään lopulliseen tarjouspyyntöön neuvotteluvaiheen aikana. Alustavasti on suunniteltu sopimuksen olevan voimassa toistaiseksi.
Ehdokkaita on kutsuttava neuvotteluihin hankinnan kokoon ja laatuun nähden riittävä määrä todellisen kilpailun varmistamiseksi. Jos soveltuvia ehdokkaita on vähemmän kuin neljä, hankintayksikkö voi jatkaa menettelyä pyytämällä kaikki soveltuvuusvaatimukset täyttävät ehdokkaat mukaan neuvotteluihin.
Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki).
Kyseessä on EU-kynnysarvon ylittävä hankinta ja hankintamenettelynä käytetään kilpailullista neuvottelumenettelyä (hankintalaki 36-37 §).
Hankintamenettelynä käytetään kilpailullista neuvottelumenettelyä, koska hankintaan kuuluu suunnittelua, monimutkaisuutta sekä sen luonteeseen ja oikeudellisiin seikkoihin liittyvistä erityisistä syistä sekä näihin liittyvien riskien vuoksi ei voida tehdä hankintasopimusta ilman edeltäviä neuvotteluita.
Osatarjouksia ei sallita, koska kysessä on yksi yhtenäinen hankittava kokonaisuus ja eri osien sopimuskumppaneiden vastuiden ja velvollisuuksien yhteensovittaminen hankaloittaisi merkittävästi sopimuksen asianmukaisen toteuttamisen aiheuttaen turhia taloudellisia kustannuksia hankintayksikölle.
Esitetyt hankintamäärät ovat arvioita, eikä sopimus muodosta tilaajalle määräostovelvoitetta tai valitulle palveluntuottajalle yksinoikeutta tuottaa palvelua.
Tilaaja voi keskeyttää hankintamenettelyn osittain tai kokonaan todellisesta ja perustellusta syystä (hankintalain 125 §).
Osallistumishakemuksen tekemisestä, esittelystä tai muusta menettelyyn osallistumisesta ei makseta ehdokkaille korvausta.
Hankinta-asiakirjat ovat saatavissa suomen kielellä. Jos yritys haluaa hankinta-asiakirjat muulla kielellä, käännättäminen ja siitä aiheutuvat kustannukset ovat yrityksen itsensä vastattavina.
Tilaaja on käyttänyt hankintailmoituksen ja hankinta-asiakirjojen laadinnassa Gofore Oyj:n asiantuntijoita. Edellä mainitun yhtiön asiantuntijat ovat esteellisiä toimimaan hankkeessa ehdokkaiden neuvonantajina tarjouskilpailun aikana.

Eligibility requirements: Valintaperusteet hankintaa koskevissa asiakirjoissa määritetyn mukaisesti.